Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 1059

(8) Mivel a cél a technológia elterjesztésének és a gyártási eljárások továbbfejlesztésének elõsegítése, e rendelet csak akkor alkalmazandó, ha a licenciavevõ a licencia tárgyát képezõ termékeket saját maga gyártja, vagy saját költségére gyártatja, illetve, ha a licencia tárgyát képezõ termék szolgáltatás, amelyet saját maga végez, vagy saját költségére végeztet, függetlenül attól, hogy ugyancsak jogosult-e a licenciaadó által szolgáltatott bizalmas információ használatára a licencia tárgyát képezõ termék reklámozása és eladása érdekében. Ezért e rendelet alkalmazási körébõl ki kell venni a pusztán kereskedelmi célú megállapodásokat. Ugyancsak ki kell venni a franchise szerzõdések keretében átadott marketing know-how-ra vonatkozó megállapodásokat, egyes licenciaszerzõdéseket, amelyek olyan megállapodásokkal összefüggésben jönnek létre, mint a közös vállalkozásokat vagy szabadalmi érdekszövetségeket létrehozó megállapodások, továbbá más megállapodásokat, amelyek keretében a hasznosítási engedélyt nem a licencia tárgyát képezõ technológia javítására vagy új alkalmazásaira vonatkozó más hasznosítási engedélyért adnak cserébe. Az ilyen megállapodások különféle problémákat vetnek fel, amelyek jelenleg egyetlen rendelettel nem kezelhetõk (5. cikk).

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes